Η απεικόνιση της παιδικής ηλικίας στα Μέσα Μαζικής Επικοινωνίας: Η περίπτωση της τηλεοπτικής διαφήμισης
Creators: name: Γκιουγκή, Δέσποινα Γεωργίου
Publisher: name: Aristotle University of Thessaloniki
Year: 2024
Subjects: Παιδική ηλικία
Μέσα Μαζικής Επικοινωνίας
Διαφήμιση
Chilhood
Mass Media Communication
Advertising

description: Τα κείμενα τω ΜΜΕ όπως, για παράδειγμα, τα διαφημιστικά σποτ ή οι τηλεοπτικές σειρές λειτουργούν ως δίαυλοι αναπαραγωγής συγκεκριμένων προτύπων συμπεριφοράς, αξιών και προκαταλήψεων που υποσυνείδητα μεταδίδονται στον θεατή είτε αυτός είναι παιδί είτε ενήλικας. Για το λόγο αυτό είναι πρωταρχικής σημασίας να διερευνηθούν σε βάθος τα χαρακτηριστικά με τα οποία εμφανίζονται τα παιδιά σε επίκαιρα παραδείγματα κειμένων των ΜΜΕ έτσι ώστε να εντοπιστούν τα υπόρρητα νοήματα που μεταδίδονται. Αναφορικά με τα παραπάνω, στο πλαίσιο της παρούσας διπλωματικής εργασίας πραγματοποιείται ποιοτική έρευνα με στόχο να αναδειχτεί ο τρόπος με τον οποίο απεικονίζονται τα παιδιά στα ΜΜΕ καθώς και η εικόνα που σχηματίζεται για αυτά γενικότερα. Επιπλέον, θα επιχειρηθεί να απαντηθούν ερωτήματα όπως τα ακόλουθα: Πού αποσκοπεί η συμμετοχή των παιδιών σε κάθε περίπτωση; Πώς παρουσιάζονται τα εικονιζόμενα παιδιά; Τι ρόλο/ους αναλαμβάνουν; Για να επιτευχθούν οι παραπάνω στόχοι και να απαντηθούν τα αντίστοιχα ερευνητικά ερωτήματα, πραγματοποιείται αρχικά γλωσσολογική και οπτική κριτική ανάλυση του κειμενικού/ προφορικού λόγου σε ενδεικτικές περιπτώσεις κειμένων των ΜΜΕ και συγκεκριμένα σε διαφημίσεις, τηλεοπτικές και ηλεκτρονικές. Πιο αναλυτικά, η γλωσσολογική ανάλυση εδράζεται στο μοντέλο της Συστημικής Λειτουργικής Γραμματικής του Halliday (2004), ενώ η ανάλυση της εικόνας σύμφωνα με το μοντέλο της οπτικής γραμματικής των Kress &amp; van Leeuwen (2006). Στην συνέχεια, ακολουθεί ερμηνευτική προσέγγιση του κειμενικού /προφορικού λόγου ώστε να εντοπιστούν πιθανόν στερεοτυπικές αντιλήψεις οι οποίες αφορούν στα ίδια τα παιδιά και συνάμα προβάλλονται με έμμεσο και συγκαλυμμένο τρόπο στους θεατές, οι οποίοι στο μεγαλύτερο μέρος τους πιθανόν να είναι παιδιά. Κατά την διεξαγωγή ανάλυσης των διαφημίσεων διαπιστώνεται αρχικά ότι τα μέσα μαζικής ενημέρωσης συμβάλλουν στην εξαφάνιση της παιδικής ηλικίας προκαλώντας αλλαγές στον τρόπο που αντιλαμβάνονται οι άνθρωποι την παιδική ηλικία αλλά και στον τρόπο με τον οποίο κατασκευάζονται οι κοινωνικές ταυτότητες των παιδιών. Τα παιδιά παρουσιάζονται περισσότερο με χαρακτηριστικά ενήλικα και λιγότερο «παιδικά» και αυτό αντανακλάται στον τρόπο που μιλούν, στον τρόπο που ντύνονται και στον τρόπο που συμπεριφέρονται. Επιπλέον, μέσα από τις διαφημίσεις εντοπίστηκε η προβολή και η προώθηση κοινωνικών έμφυλων στερεοτύπων, παρουσιάζοντας το αγόρι να βρίσκεται σε ευνοϊκότερη θέση από το κορίτσι, το οποίο λειτουργεί παθητικά δεχόμενη την συμπεριφορά του αγοριού. Συνολικά, συμπεραίνεται ότι κάποιες από τις διαφημίσεις προσπαθούν να αποδώσουν σύγχρονες τάσεις στην απεικόνιση της παιδικής ηλικίας απομακρυνόμενες από την προβολή του παιδιού, ως μικρού ενήλικα. Παρόλα αυτά, εξακολουθούν να αποδίδουν στη συμπεριφορά του χαρακτηριστικά και συμπεριφορές που δεν ταιριάζουν στην ηλικία του, αφαιρώντας την παιδικότητα και την αθωότητα που του αναλογεί.
description: Media texts such as commercials or television series act as channels for the reproduction of certain patterns of behavior, values and prejudices that are subconsciously transmitted to the viewer whether he is a child or an adult. For this reason, it is of prime importance to investigate in depth the characteristics with which children appear in current examples of media texts in order to identify the underlying meanings conveyed. With reference to the above, qualitative research will be conducted as part of the proposed postgraduate diploma thesis with the aim of highlighting the way in which children are portrayed in the media as well as the image that is formed of them in general. In addition, it will be attempted to answer questions such as the following: What is the purpose of children's participation in each case? How are the depicted children presented? What role/s do they take on? To achieve the above objectives and to answer the corresponding research questions, a linguistic and visual critical analysis of the textual/spoken discourse is first carried out in indicative cases of media texts, specifically in advertisements, television and electronic. In more detail, the linguistic analysis is based on the Systemic Functional Grammar model of Halliday (2004), while the image analysis is based on the visual grammar model of Kress &amp; van Leeuwen (2006). Afterwards, an interpretive approach to the textual/oral discourse will is followed in order to identify possibly stereotypical perceptions which concern the children themselves and at the same time are projected in an indirect and covert manner to the viewers, most of whom are likely to be children. When conducting an analysis of the advertisements it is first established that mass media contribute to the disappearance of childhood by causing changes in the way people perceive childhood and also in the way in which the social identities of children are constructed. Children are presented with more adult characteristics and less "childlike" and this is reflected in the way they speak, the way they dress and the way they behave. In addition, through the advertisments, the projection and promotion of social gender stereotypes was identified, presenting the boy as being in a more favorable position than the girl, who works passively accepting the boy's behavior. Overall, it can be concluded that some of the advertisements try to reflect modern trends in the representation of childhood, moving away from the projection of the child as a young adult. Nevertheless, they still attribute to his behavior characteristics and behaviors that do not suit his age, taking away his childishness and innocence.